**1. ΔΟΜΙΚΑ ΣΤΟΙΧΕΙΑ ΠΑΡΑΓΡΑΦΟΥ**

|  |  |
| --- | --- |
| **α.** | **Θεματική περίοδος** |
| **β.** | **Λεπτομέρειες** |
| **γ.** | **Κατακλείδα** |

**2. ΤΡΟΠΟΙ ΑΝΑΠΤΥΞΗΣ ΠΑΡΑΓΡΑΦΟΥ**

|  |  |
| --- | --- |
| **ΤΡΟΠΟΣ ΑΝΑΠΤΥΞΗΣ** | **ΛΕΙΤΟΥΡΓΙΑ** |
| **1. Ορισμός** | -Προσδιορίζεται το ακριβές περιεχόμενο μιας έννοιας/ενός όρου  -Αποτελεί αφετηρία/αφορμή γενικότερων συλλογισμών ή συσχετίσεων |
| **2. Διαίρεση** | - Αναλύεται ολόπλευρα το περιεχόμενο μιας έννοιας / ενός φαινομένου ώστε να γίνει κατανοητό  στον αναγνώστη |
| **3. Σύγκριση-Αντίθεση** | -Φωτίζεται το περιεχόμενο και των δύο όρων και αναδεικνύονται τα αντίθετα χαρακτηριστικά τους |
| **4. Αναλογία** | - Εκλαϊκεύεται ένα δυσνόητο ή άγνωστο  στον αναγνώστη φαινόμενο μέσα από τη σύνδεσή του με άλλες οικείες σε αυτόν καταστάσεις, το κείμενο γίνεται κατανοητό/προσιτό στον αναγνώστη  -Το κείμενο αποκτά αισθητική αξία και παραστατικότητα, γίνεται ελκυστικό στον αναγνώστη |
| **5. Παραδείγματα** | -Στηρίζουν /εξηγούν το νόημα της θεματικής περιόδου -Καθιστούν το κείμενο πιο κατανοητό στον αναγνώστη  -Τεκμηριώνουν/επιβεβαιώνουν έναν ισχυρισμό |
| **6. Αίτιο-Αποτέλεσμα** | -Αναδεικνύεται η βαρύτητα ενός φαινομένου  με τα αποτελέσματά του  -Αποκαλύπτεται η αιτιακή σχέση που συνδέει έννοιες/φαινόμενα |
| **7. Αιτιολόγηση** | -Το κείμενο αποκτά πειστικότητα/αντικειμενικότητα μέσα από τα επιχειρήματα που προβάλλονται  με στόχο την απόδειξη μιας θέσης |
| **8. Συνδυασμός μεθόδων** | -Επιδιώκονται ταυτόχρονα περισσότεροι του ενός σκοποί |

**3. ΣΥΝΟΧΗ**

Η σύνδεση των προτάσεων, των περιόδων, των παραγράφων του κειμένου με τη χρήση γλωσσικών μέσων όπως:

**α. Χρήση διαρθρωτικών λέξεων:**

|  |  |
| --- | --- |
| **ΔΗΛΩΝΟΥΝ** | **ΔΙΑΡΘΡΩΤΙΚΕΣ ΛΕΞΕΙΣ** |
| **Χρόνο** | ύστερα, αργότερα, έπειτα, στη συνέχεια, προηγουμένως, ταυτόχρονα, στο μεταξύ… |
| **Αρίθμηση / σειρά** | πρώτο, δεύτερο, τέλος, στην πρώτη/στην δεύτερη περίπτωση, αφενός, αφετέρου… |
| **Αιτία** | γιατί, διότι, αφού, επειδή, λόγω, εξαιτίας, για αυτόν τον λόγο, χάρη σε αυτό, καθώς, εφόσον, αυτό είναι αποτέλεσμα… |
| **Συμπέρασμα** | επομένως, άρα, λοιπόν, συμπερασματικά, τελικά, συνοψίζοντας, συνεπώς… |
| **Αποτέλεσμα** | ώστε, με αποτέλεσμα, ως απόρροια, απότοκο όλων αυτών ... |
| **Επεξήγηση** | δηλαδή, με άλλα λόγια, συγκεκριμένα, ειδικότερα, για να γίνω πιο σαφής, εννοώ ότι… |
| **Βεβαιότητα / έμφαση** | βέβαια, φυσικά, αναμφισβήτητα, αναμφίβολα, πράγματι, οπωσδήποτε, ιδιαίτερα, κυρίως, προπάντων, ασφαλώς, κατεξοχήν, μάλιστα, οπωσδήποτε… |
| **Αντίθεση** | αλλά, όμως, ωστόσο, εντούτοις, αντίθετα, μολονότι, από τη μια/από την άλλη, στον αντίποδα, παρ΄ όλα αυτά, διαφορετικά, ενώ, ειδάλλως… |
| **Προσθήκη** | επιπλέον, ακόμη, επίσης, εκτός από αυτό, επιπρόσθετα, συμπληρωματικά, έπειτα, εξάλλου, παράλληλα… |
| **Προϋπόθεση** | εάν, αν, εφόσον, με την προϋπόθεση, όταν, στην περίπτωση που, με τον όρο… |
| **Διάζευξη** | είτε/είτε, ή |
| **Αναλογία** | σαν, όπως ακριβώς/ έτσι και, με τον ίδιο τρόπο, παρόμοια, το ίδιο συμβαίνει με… |
| **Παράδειγμα** | λόγου χάρη, για παράδειγμα, παραδείγματος χάρη (π.χ), ενδεικτικά, όπως… |
| **Γενίκευση** | γενικά, γενικότερα, τις περισσότερες φορές, συνήθως… |

**β. Χρήση αντωνυμιών**

**γ. Χρήση συνωνύμου / αντωνύμου ή επανάληψη λέξης**

**δ. Παράλειψη λέξης / φράσης που εννοείται (π.χ. εννοούμενο υποκείμενο ρήματος)**

**ε. Χρήση ερωτήσεων (προετοιμάζουν για το περιεχόμενο του κειμένου που θα ακολουθήσει)**

**ΣΥΝΕΚΤΙΚΟΤΗΤΑ**

Η **νοηματική σύνδεση** των προτάσεων, των περιόδων, των παραγράφων του κειμένου και **η συνάφειά τους με το θέμα** του κειμένου. Επιτυγχάνεται με νοηματικές σχέσεις αιτιολόγησης, αντίθεσης, επεξήγησης, προσθήκης…